stanford-oval/wikipedia huggingface dataset:
סדרת סמסונג גלקסי M
הערות שוליים

↑  אילן גלר, סמסונג צפויה להשיק סדרה חדשה ומוזלת: Galaxy M, באתר TGspot, ‏2018-12-27
↑  Samsung Galaxy M10 review, GSMArena.com (באנגלית)
↑  סקירה טלפונית של Samsung Galaxy M20 - יתרונות וחסרונות, באתר mytop-iw.designuspro.com
↑  צבי קצבורג, ה-M השלישי: סמסונג הכריזה על Galaxy M30, באתר TGspot, ‏2019-02-28
↑  Samsung Galaxy M10s Price in India, Full Specs (18th September 2021) | 91mobiles.com, www-91mobiles-com.cdn.ampproject.org
↑  הוכרז: Samsung Galaxy M11 – עם מערך צילום משולש וסוללה גדולה, ‏2020-03-30
↑  סמארטפון Samsung Galaxy M01 - סקירה מלאה של המאפיינים, היתרונות והחסרונות, באתר mytop-iw.designuspro.com
קיפר סאת'רלנד

| --- | --- |

קיפר סאת'רלנד, 2007
 לידה:  21 בדצמבר 1966 (בן 58) בית החולים סנט מרי, פדינגטון, הממלכה המאוחדת 
 שם לידה:  Kiefer William Frederick Dempsey George Rufus Sutherland 
 מדינה:  קנדה, הממלכה המאוחדת 
 תקופת הפעילות:  מ-1983 
 מקום לימודים:  המכון הקולגיאלי הרבורד  Silverthorn Collegiate Institute  Sir Frederick Banting Secondary School  St. Andrew's College  Regina Mundi Catholic College  Malvern Collegiate Institute  Martingrove Collegiate Institute  John G. Althouse Middle School  O'Connor–Parkview 
 בן או בת זוג:  Cindy Vela (2014–?) 
 צאצאים:  Sarah Sutherland 
 פרסים והוקרה:  פרס סטלייט לשחקן הטוב ביותר – סדרת דרמה (2002)  שדרת הכוכבים של קנדה (2005)  פרס אמי לשחקן הטוב ביותר בסדרת דרמה (2006)  פרס גלובוס הזהב לשחקן הטוב ביותר – סדרות דרמה (2002)  פרס אמי לסדרת הדרמה הטובה ביותר (2006)  פרס גילדת שחקני המסך לשחקן הטוב ביותר בסדרת דרמה (2004)  פרס גילדת שחקני המסך לשחקן הטוב ביותר בסדרת דרמה (2006)  פרס אמי לבידור בפריים טיים (2006)  פרס סטלייט לשחקן הטוב ביותר – סדרת דרמה (2003)  כוכב בשדרת הכוכבים בהוליווד 
 פרופיל ב-IMDb
 חתימה:   
 
קיפר ויליאם פרדריק דמפסי ג'ורג' רופוס סאת'רלנד (באנגלית: Kiefer William Frederick Dempsey George Rufus Sutherland;‏ נולד ב-21 בדצמבר 1966) הוא שחקן ומוזיקאי קנדי, המוכר בעיקר בזכות גילום דמותו של ג'ק באואר בסדרת הטלוויזיה "24" (2001–2010, 2014). על משחקו בסדרה זו זכה בפרס אמי ובפרס גלובוס הזהב.
ביוגרפיה

סאת'רלנד נולד ב-21 בדצמבר 1966 בבית החולים סנט מרי ברובע פדינגטון בלונדון, אנגליה, בנם של דונלד סאת'רלנד ושל שירלי דאגלס (אנ'), שניהם שחקנים קנדיים מצליחים שחיו ועבדו באנגליה. יש לו אחות תאומה, רייצ'ל סאת'רלנד, שעובדת כמפקחת פוסט-פרודקשן. סבו מצד אמו, טומי דאגלס, היה פוליטיקאי קנדי יליד סקוטלנד ולשעבר ראש ממשלת ססקצ'ואן (1944–1961), אשר בזכותו הובאו שירותי בריאות אוניברסליים לקנדה.
סאת'רלנד נקרא על שם הבמאי האמריקאי וורן קיפר (אנ'), שביים את אביו בסרטו העלילתי הראשון, "Castle of the Living Dead". משפחתו של סאת'רלנד עברה לקורונה, קליפורניה, ב-1968. הוריו התגרשו ב-1970. ב-1975 עבר סאת'רלנד עם אמו לטורונטו, אונטריו.
הוא למד בבית הספר היסודי קרסנט טאון, חטיבת הביניים סנט קלייר (כיום חטיבת הביניים גורדון א. בראון) במזרח יורק (אנ'), ובחטיבת הביניים ג'ון ג'י אלטהאוס (אנ') בטורונטו. הוא למד במספר בתי ספר תיכוניים, כולל סנט אנדרו קולג' (אנ'), מכון מרטינגרוב (אנ') ו-בית הספר התיכון מלברן (אנ'). הוא גם בילה סמסטר בקולג' הקתולי רגיינה מונדי (אנ') בלונדון, אונטריו והשתתף בשיעורי משחק בסופי השבוע בבית הספר התיכון סר פרדריק באנטינג (אנ').
ב-2009, סאת'רלנד אמר בתוכנית של ג'ימי קימל, שהוא ורוברט דאוני ג'וניור היו שותפים לדירה במשך שלוש שנים כאשר עבר לראשונה להוליווד כדי לקדם את הקריירה שלו במשחק. הוא ודאוני גם כיכבו יחד בסרט "נערי 1969" (אנ') משנת 1988, לצד וינונה ריידר.
קריירה

הפעם הראשונה בה הופיע סאת'רלנד מול המצלמה הייתה בשנת 1983 בסרט "מקס דוגן חוזר", בזכות אביו, דונלד סאת'רלנד, שליהק אותו לסרט בו השתתף בעצמו. שנתיים לאחר מכן כבר כיכב בסרט "The Bay Boy" בבימויו של דניאל פרטי.
בשנות ה-80 וה-90 שיחק במספר סרטים, ביניהם: "אני והחבר'ה" (1986) בתפקידו של אייס, "נשיכות קטנות" (1987), "אקדוחנים צעירים" (1988), "אקדוחנים צעירים 2" (1990), "שלושת המוסקטרים" (1993).
בשנת 2001 החל לככב בסדרה "24" בתור הסוכן ג'ק באואר שמציל את ארצות הברית מפני טרוריסטים. הסדרה הזניקה את הקריירה של סאת'רלנד והפכה אותו לשחקן מבוקש. ב-2006 זכה בפרס אמי על משחקו כשחקן ראשי בעונה החמישית של סדרת הדרמה "24", וזאת לאחר שהיה מועמד ארבע פעמים לפני כן אך לא זכה. סאת'רלנד חתם על חוזה עם רשת FOX שהפך אותו לשחקן היקר בעולם. על פי החוזה שכרו לעונות 7–9 בסדרה 24 עמד על כ-40 מיליון דולר או כ-‏555,555 דולר לפרק, בנוסף שימש גם כמפיק ראשי על הסט, וקיבל כמעט 10 מיליון דולר לעונה על תפקידו מאחורי המצלמה
הסדרה "24" ירדה מהמסך לפני צילום העונה התשיעית.
בשנת 2008 שיחק במותחן "מראות" בתפקיד בן קרסון.
הוא גם דיבב את קולות המבוא למשחקי NHL ברשת Versus. הוא הופיע בפרסומות טלוויזיה ברזילאיות לסיטרואן C4. הוא גם היה קריין לפרסומת לבנק אוף אמריקה.
הוא דיבב את קולו של סמל רובק במשחק הווידאו ‏ Call of Duty: World at War ‏ ואת סנייק (ביג בוס aka) ב-‏Metal Gear Solid V: Ground Zeroes ו-‏Metal Gear Solid V: The Phantom Pain, בהם הוא מחליף את השחקן דייוויד הייטר.
סאת'רלנד הוא מפיק של The 1 Second Film.
בשנת 2011, הוא ערך את הופעת הבכורה שלו בברודוויי ב-"עונת האליפות", יחד עם בריאן קוקס, ג'ים גפיגן, כריס נות' וג'ייסון פטריק.
בשנת 2012 החל לשחק בתפקיד ראשי בסדרה "טאצ'" של רשת פוקס, בה סאת'רלנד משחק אב של ילד אילם ואובססיבי לגבי מספרים, שמסוגל לראות אירועים עתידיים באמצעותם. באמצעות המספרים הבן שולח את אביו למנוע מאירועים רעים להתרחש.
ב-2014 סאת'רלנד חזר לגלם את ג'ק באואר בעונה התשיעית של "24".
בשנת 2015 שיחק קיפר לצד אביו דונלד סאת'רלנד בסרט המערבון "נשכח" את דמותו של ג'ון הנרי, אקדוחן שחזר לבית אביו אחרי שנים של היעדרות.
בשנים 2016–2019, שיחק סאת'רלנד בתפקיד הראשי של תומאס קירקמן בסדרת הטלוויזיה "השורד המיועד", אשר שודרה ברשת ABC.
בשנת 2023 כיכב במותחן הריגול "מחילת הארנב" של שירות הזרמת המדיה "פרמאונט+"; שם גילם סאת'רלנד את דמותו של ג'ון וייר.
חיים אישיים

סאתר'לנד היה נשוי לקמיליה קאת', אלמנתו של גיטריסט להקת הרוק שיקגו, טרי קאת' (אנ'), מ-1987 עד 1990. יש להם בת אחת, שרה סאת'רלנד (אנ') (נ' 1988). דרך נישואיהם, הוא הפך לאב חורג לבתה של קמיליה, מישל קאת', שיש לה שני בנים עם השחקן הסקוטי אדם סינקלייר (אנ'). שרה סאתרלנד היא שחקנית ובין היתר מוכרת בשל משחקה בסדרה "Veep".
סאת'רלנד פגש את השחקנית ג'וליה רוברטס ב-1989, כאשר שיחקו יחד בסרט "קו הדממה" (אנ') משנת 1996. באוגוסט 1990, רוברטס וסאת'רלנד הודיעו על אירוסיהם, עם חתונה מתוכננת באולפן שיועדה ל-14 ביוני 1991. בעודו מאורס לרוברטס, סאת'רלנד נפגשה לכאורה עם רקדנית גו-גו בשם אמנדה רייס, שסיפרה את הסיפור לצהובון בפברואר 1991. סאת'רלנד הכחיש שניהל רומן עם רייס ואמר שהם נפגשו רק בגלל שהוא אהב לשחק ביליארד. שלושה ימים לפני התאריך המתוכנן לחתונתם, פרסמו סאת'רלנד ורוברטס הצהרה משותפת שהודיעה כי החתונה נדחתה וכי מדובר בהחלטה הדדית, מאוחר יותר אמרה רוברטס שהיא מתכוונת לבטל את האירוסין שלה עם סאת'רלנד, אבל הוא התקשר אליה קודם ואמר שהוא לא רוצה להתחתן איתה. היא גם אמרה שהיא בוטלה הרבה לפני "ימים לפני החתונה" כפי שטענה העיתונות אז. סאת'רלנד ורוברטס היו אמורים לשחק יחד בסרט המערבון "Renegades", שעבורו סאתרלנד היה אמור להרוויח כ-2.5 עד 3 מיליון דולר, עד שרוברטס נטשה את הפרויקט.
בסוף שנות ה-90, רכש סאת'רלנד חווה בשטח של 360 דונם במונטנה.
ב-29 ביוני 1996, סאת'רלנד התחתן עם קלי ווין. בני הזוג נפרדו בשנת 1999, והוא הגיש בקשה לגירושין בשנת 2004. הגירושין הסתיימו ב-16 במאי 2008.
הוא יצא עם השחקנית בו דרק בשנת 2000.
סאת'רלנד החל לצאת עם הדוגמנית והשחקנית סינדי ולה (אנ') מתישהו בשנת 2014, תוך שמירה על פרטיות מערכת היחסים שלהם עד שנת 2017 כשהתחילו להיראות יחד בפומבי. ולה וסאת'רלנד התארסו ב-2017. החל משנת 2019, הם מתגוררים בשכונת טולוקה לייק (אנ'), לוס אנג'לס. את הבית הוא מכר באוגוסט 2022, תמורת שמונה מיליון דולר.
באוקטובר 2007 נשלח לעונש מאסר של 48 יום לאחר שנהג בשכרות. סאת'רלנד הסכים, בהסדר טיעון, לרצות עונש מאסר של 30 יום ושל 18 ימים נוספים על הפרת תנאי מבחן שנקבעו לו על עבירה דומה ב-2004.
פרסים והוקרה

בדצמבר 2008 זכה לקבל כוכב בשדרת הכוכבים של הוליווד.
דיסקוגרפיה > אלבומי אולפן

2016 - Down in a Hole
2019 - Reckless
2022 - Bloor Street
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1983 | מקס דוגן חוזר (אנ') | ביל קוסטלו |  |
| 1985 | The Bay Boy | דונלד קמפבל |  |
| 1986 | בטווח קצר | טים |  |
| 1986 | אני והחבר'ה | ג'ון "אייס" מריל |  |
| 1987 | Crazy Moon | ברוקס |  |
| 1987 | Promised Land | דני ריברס |  |
| 1987 | נשיכות קטנות | דייוויד פאוורס (אנ') |  |
| 1987 | The Killing Time | הזר |  |
| 1988 | אלף האורות של ניו יורק (אנ') | טד |  |
| 1988 | אקדוחנים צעירים (אנ') | דוק סקרלוק (אנ') |  |
| 1988 | נערי 1969 (אנ') | סקוט דני |  |
| 1989 | Renegades | באסטר מק'הנרי |  |
| 1990 | אקדוחנים צעירים 2 (אנ') | דוק סקרלוק (אנ') |  |
| 1990 | קו הדממה (אנ') | נלסון רייט |  |
| 1990 | שיקגו ג'ו והדוגמנית (אנ') | קארל |  |
| 1990 | The Nutcracker Prince | האנס | דיבוב |
| 1990 | Flashback | פרי "ג'ון" באקנר |  |
| 1992 | מילכוד 99 (אנ') | ד"ר פיטר מורגן |  |
| 1992 | טווין פיקס: אש הולכת איתי | סם סטנלי |  |
| 1992 | בחורים טובים | לוטננט ג'ונתן ג'יימס קנדריק |  |
| 1993 | ההיעלמות | ג'ף הרימן |  |
| 1993 | שלושת המוסקטרים | אתוס |  |
| 1994 | Teresa's Tattoo | שוטר |  |
| 1994 | דרכו של הקאובוי (אנ') | גוני גילסטראפ |  |
| 1996 | עין תחת עין | רוברט דוב |  |
| 1996 | עת להרוג | פרדי לי קוב |  |
| 1996 | Armitage III: Poly-Matrix | רוס סייליבאס | דיבוב |
| 1996 | דרך לחופש (אנ') | בוב |  |
| 1996 | כבודו האבוד של פרנקי (אנ') | ג'ואי |  |
| 1997 | Truth or Consequences, N.M. | קרטיס פרילי | גם במאי |
| 1998 | עיר אפלה | ד"ר דניאל שרבר |  |
| 1998 | כאב הפרידה (אנ') | ג'ון בוקס |  |
| 1998 | Ground Control | ג'ק האריס |  |
| 1999 | Woman Wanted | וודל גודארד | גם במאי |
| 2000 | After Alice | מייקל "מיק" היידן |  |
| 2000 | דור הביט (אנ') | ויליאם ס. בורוז |  |
| 2000 | לאסוף את השברים (אנ') | בובו |  |
| 2000 | The Right Temptation | מייקל פארו-סמית' |  |
| 2001 | Cowboy Up | האנק ברקסטון |  |
| 2001 | To End All Wars | לוטננט ג'ים רירדון |  |
| 2002 | Dead Heat | אלברט פול למאר |  |
| 2002 | Desert Saints | ארתור בנקס |  |
| 2002 | תא טלפון | המתקשר |  |
| 2003 | מאחורי הדלת האדומה (אנ') | רוי חדד |  |
| 2003 | המסע לעמק החלומות 10: הנדידה הגדולה | ברון | דיבוב |
| 2003 | Paradise Found | פול גוגן |  |
| 2004 | לקחת חיים (אנ') | כריסטופר הארט |  |
| 2004 | ג'ימיני גליק בלה לה ווד (אנ') | עצמו |  |
| 2005 | River Queen | דויל |  |
| 2006 | המאבטח (אנ') | הסוכן דייוויד ברקינרידג' |  |
| 2006 | ג'ונגל סיטי | סמסון האריה | דיבוב |
| 2008 | רומח הדרקון - דרקונים של דמדומי הסתיו | רייסטלין מאז'ר | דיבוב |
| 2008 | מראות (אנ') | בן קרסון | גם מפיק בפועל |
| 2009 | מפלצות נגד חייזרים | גנרל וורן מונגר | דיבוב |
| 2010 | 12 | המספר |  |
| 2010 | מרמדיוק (אנ') | בוסקו | דיבוב |
| 2011 | מלנכוליה | ג'ון |  |
| 2013 | פונדמנטליסט בעל כורחו (אנ') | ג'ים קרוס |  |
| 2014 | פומפיי (אנ') | סנטור קורוואס |  |
| 2015 | Forsaken | ג'ון הנרי קלייטון |  |
| 2016 | זולנדר 2 | עצמו |  |
| 2017 | Where Is Kyra? | דאג |  |
| 2017 | קו הדממה | ד"ר בארי וולפסון |  |
| 2022 | חוזה מסוכן (אנ') | ראסטי ג'נינגס |  |
| 2023 | הם שיבטו את טיירון (אנ') | ניקסון |  |
| 2023 | המשפט הצבאי של המרד על הקיין (אנ') | פיליפ קוויג |  |
| 2024 | מושבע מס' 2 | לארי לסקר |  |
| TBA | Sierra Madre | קפטן ג'ורדן רייט |  |
| TBA | Stone Cold Fox |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1985 | סיפורים מופלאים | 'סטטיק' | פרק: "The Mission" |
| 1986 | Brotherhood of Justice | ויקטור | סרט טלוויזיה של ABC |
| 1986 | Trapped in Silence | קווין ריכטר | סרט טלוויזיה |
| 1993 | Last Light | דנוור בייליס | סרט טלוויזיה של שואוטיים גם במאי |
| 1995 | Fallen Angels | מאט קורדל | פרק: "Love and Blood" גם ביים את הפרק |
| 1998 | A Soldier's Sweetheart | ראט קיילי | סרט טלוויזיה של שואוטיים |
| 1999 | גבעת ווטרשיפ | היקורי | דיבוב; 3 פרקים |
| 2001–2010 | 24 | ג'ק באואר | תפקיד ראשי (9 עונות); 197 פרקים גם מפיק בפועל (2002–2010, 171 פרקים)  פרס אמי לבידור בפריים טיים לשחקן ראשי בסדרת דרמה (2006)  פרס אמי לבידור בפריים טיים לסדרת הדרמה הטובה ביותר (2006, בתור מפיק)  פרס גלובוס הזהב לשחקן הטוב ביותר בסדרת דרמה (2002) פרס גילדת שחקני המסך לשחקן הטוב ביותר בסדרת דרמה (אנ') (2004, 2006)   מועמד פרס אמי לבידור בפריים טיים לשחקן ראשי בסדרת דרמה (05-2002, 2007)  מועמד פרס אמי לבידור בפריים טיים לסדרת הדרמה הטובה ביותר (05-2003, בתור מפיק)  מועמד פרס גלובוס הזהב לשחקן הטוב ביותר בסדרת דרמה (04-2003, 07-2006)  מועמד פרס גילדת שחקני המסך לשחקן הטוב ביותר בסדרת דרמה (אנ') (2003, 2005, 2007) |
| 2005 | הטיסה שנלחמה חזרה (אנ') | קריינות | סרט דוקומנטרי של ערוץ דיסקברי |
| 2006 | איש משפחה | ג'ק באואר | דיבוב; פרק: "Stu and Stewie's Excellent Adventure" |
| 2006–2011 | משפחת סימפסון | ג'ק באואר / הקולונל / ויין | דיבוב; 3 פרקים |
| 2008 | Corner Gas | עצמו | פרק: "Final Countdown" |
| 2008 | 24: גאולה | ג'ק באואר | סרט טלוויזיה של Fox גם מפיק בפועל  מועמד פרס אמי לבידור בפריים טיים לשחקן הראשי הטוב ביותר במיני-סדרה או בסרט (אנ') (2009)  מועמד פרס גלובוס הזהב לשחקן הטוב ביותר במיני-סדרה או בסרט טלוויזיה (2009)  מועמד פרס גילדת שחקני המסך לשחקן הטוב ביותר במיני-סדרה או בסרט טלוויזיה (אנ') (2009) |
| 2009 | מפלצות נגד חייזרים: דלועים-מוטציות מהחלל החיצון (אנ') | גנרל וורן מונגר | דיבוב; ספיישל טלוויזיוני של NBC |
| 2011 | The Confession | המתוודה | תפקיד ראשי; 10 פרקים גם מפיק בפועל |
| 2012–2013 | טאצ' (אנ') | מרטין בוהם | תפקיד ראשי (2 עונות); 26 פרקים גם מפיק בפועל |
| 2014 | 24: לחיות עוד יום (אנ') | ג'ק באואר | תפקיד ראשי; 12 פרקים גם מפיק בפועל |
| 2014 | Playhouse Presents: Marked | ג'יימי דמפסי | ספיישל טלוויזיוני של Sky Arts (אנ') |
| 2015 | Keeping Canada Alive | קריינות | סדרה דוקומנטרית; 6 פרקים |
| 2016–2019 | השורד המיועד | תומאס קירקמן | תפקיד ראשי (3 עונות); 53 פרקים גם מפיק בפועל |
| 2020 | הנמלט (אנ') | הבלש קליי ברייס | תפקיד ראשי; 14 פרקים |
| 2020 | Creepshow | ריצ'רד פיין (קול) | פרק: "Survivor Type/Twittering from the Circus of the Dead" |
| 2022 | הגברת הראשונה | פרנקלין דלאנו רוזוולט | 8 פרקים |
| 2023 | מחילת הארנב (אנ') | ג'ון וייר | תפקיד ראשי; 8 פרקים גם מפיק בפועל |
| 2023 | John Lennon: Murder Without a Trial | קריינות |  |
A Soldier's Sweetheart‏ (1998) - סרט טלוויזיה של שואוטיים
24 (2001–2014)
24: גאולה (2009)
הווידוי (2011)
טאצ' (2013-2012)
השורד המיועד (2016–2019)
הנמלט (2020)
הגברת הראשונה (2022)
מחילת הארנב (2023-הווה)
יעקב הלר

ערך זה עוסק בקצין צה"ל. אם התכוונתם לצייר ופסל, ראו .
| --- | --- |

 לידה:  22 בנובמבר 1977 (בן 47) ירושלים, ישראל ישראל
 מדינה:  ישראל 
 כינוי:  קובי
 השכלה:  אוניברסיטת אריאל בשומרון  אוניברסיטת חיפה  הקריה האקדמית אונו 
 השתייכות:   צבא הגנה לישראל
 תקופת הפעילות:  מ-1997
 דרגה:    תת-אלוף
 תפקידים בשירות
 סגן מפקד יחידת אגוז   מפקד סיירת גולני   מפקד גדוד הדס   מפקד יחידת דובדבן   מפקד החטיבה הדרומית ברצועת עזה   מפקד חטיבת עוז   מפקד עוצבת המפץ   מפקד המרכז הלאומי לאימונים ביבשה
 פעולות ומבצעים
   המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן  מבצע שומר החומות  מלחמת חרבות ברזל
 
יעקב (קובי) הלר (נולד ב-22 בנובמבר 1977) הוא קצין בצה"ל בדרגת תת-אלוף המכהן כמפקד המרכז לאימונים ביבשה. שימש מפקד עוצבת המפץ, מפקד חטיבת עוז, מפקד החטיבה הדרומית ברצועת עזה, מפקד יחידת דובדבן ומפקד גדס"ר גולני.
ביוגרפיה

הלר נולד בירושלים ליאיר ושולה הלר וגדל ביישוב קרני שומרון. למד בישיבה התיכונית ישיבת בני עקיבא השומרון בקרני שומרון ובישיבת נווה דקלים ששכנה בגוש קטיף.
התגייס לצה"ל בשנת 1997, שובץ בחטיבת גולני והתקבל לסיירת גולני. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לסיירת ומונה למפקד צוות. בשנת 2001 מונה לסגן מפקד הפלוגה המסייעת בגדוד 51. לאחר מכן מונה למפקד פלוגה רובאית בגדוד 51, והוביל אותה במבצעים רבים ביהודה ושומרון, בין היתר במהלך מבצע חומת מגן, ובלחימה בהר דב כנגד חזבאללה. בהמשך שימש כמפקד פלגת לוחמים ביחידת אגוז. במהלך מלחמת לבנון השנייה קטע את לימודיו, והצטרף ליחידת אגוז בלחימה במרון א-ראס ובינת ג'בייל. בהמשך הלחימה שימש כקצין בחפ"ק של חטיבת גולני. לאחר מכן מונה לסגן מפקד גדוד 12 בין השנים 2006–2007. בהמשך שירת כסגן מפקד יחידת אגוז בין השנים 2007–2008. לאחר מכן מונה לראש לשכת ראש אג"ת, אמיר אשל בין השנים 2008–2009. בסיום התפקיד יצא ללימודים בפו"ם.
ביוני 2011 הועלה לדרגת סא"ל ומונה למפקד גדס"ר גולני, ושימש בתפקיד עד יוני 2013. במהלך תפקידו החלה לחימה משמעותית באזור גדר המערכת, בין המורדים הסורים לצבא סוריה ברמת הגולן הסורית. הגדוד תחת פיקודו, בנוסף לפעילות המבצעית, החל להעביר פצועים מגבול סוריה להענקת טיפול מציל חיים, כאשר חלקם הועברו לטיפול בבתי חולים בישראל. לימים נקרא מבצע הטיפול בפצועים, שכנות טובה. על הלחימה ברמת הגולן ועל פעולת פינוי הנפגעים מסוריה, קיבל הגדוד ב-30 בדצמבר 2013, את פרס הרמטכ"ל ליחידות מצטיינות. בהמשך שימש כמפקד גדוד הדס בבה"ד 1 בין השנים 2013–2014. לאחר מכן מונה למפקד יחידת דובדבן, ושימש בתפקיד בין השנים 2014–2016, והוביל את היחידה בין היתר במבצע שובו אחים, במבצע צוק איתן, בו השתתפה היחידה תחת פיקודה של חטיבת גבעתי, בכיבוש ח'ירבת אח'זעה שבמרחב ח'אן יונס, ובמהלך אירועי "גודל השעה" במסגרת גל הטרור הפלסטיני. תחת פיקודו, ביצעה היחידה מאות מבצעים, ורשמה הישגים רבים ומשמעותיים בלחימה בטרור בפיקוד המרכז. ב-13 באוקטובר 2016, קיבלה יחידת דובדבן את צל"ש הרמטכ"ל, על פעילותה המבצעית בשנה השנייה לפיקודו על היחידה (2016-2015), ועל פיתוח והטמעת אמצעי לחימה ייעודיים אשר העצימו את האפקטיביות המבצעית. במהלך תפקידו הוכפפה היחידה לחטיבת עוז.
ב-18 באוגוסט 2016 הועלה לדרגת אל"ם ומונה למפקד החטיבה הדרומית ברצועת עזה, בתפקיד זה שירת עד 15 באוגוסט 2018. ב-2 בספטמבר 2018 מונה למפקד חטיבת עוז, ושימש בתפקיד עד 22 באוגוסט 2021. ב-9 בספטמבר 2021 הועלה לדרגת תא"ל וב-13 בספטמבר נכנס לתפקידו כמפקד עוצבת המפץ, ושירת בתפקיד זה עד 10 בספטמבר 2023. בסיום תפקידו יצא ללימודים במב"ל.
ב-17 ביולי 2023 הוחלט על מינויו למפקד הבא של מל"י.
ב-7 באוקטובר 2023, עם תחילת טבח שבעה באוקטובר, יצא הלר מביתו היישר לדרום להילחם ולפקד על מספר גזרות והציל חיי אזרחים רבים. נלחם בקרבות בבסיס אורים,נחל עוז, כיסופים, קרב רעים, ויער רעים בו התקיימה מסיבת הטבע. עם פציעתו של תא"ל רומן גופמן מונה לממלא מקום מפקד מל"י. ב-24 בינואר 2024 מונה הלר באופן רשמי למפקד מל"י.
ב-22 בנובמבר 2024 הוכרז כי ימונה למפקד אוגדת יהודה ושומרון.
חיים אישיים

הלר נשוי למיכל ואב לשבעה. בעל תואר ראשון במדע המדינה ומשאבי אנוש מאוניברסיטת אריאל, תואר שני במדע המדינה מאוניברסיטת חיפה ותואר שני נוסף במנהל עסקים מהקריה האקדמית אונו.
הערות שוליים

↑  יוחאי עופר, מי אתה שי קלפר? הכירו את המח"ט הבא של גולני, באתר nrg‏, 7 באוגוסט 2017
↑   יוסי יהושוע, חברון, ‏"לא נחזור הביתה עד שנמצא אותם", באתר "ידיעות אחרונות", 20 ביוני 2014 (הקישור אינו פעיל)
↑  לילך שובל, חיילים שלהם, לנצח: מפקדים מספרים על פקודיהם שנפלו, באתר ישראל היום, 2 במאי 2022
↑  עשהאל לובוצקי, מן המדבר והלבנון, הוצאת ידיעות ספרים, 2008
↑  אמיר בוחבוט‏, ה"גולנצ'יק" מחיל האוויר מתכונן לתפקיד חייו, באתר וואלה, 3 בפברואר 2012
↑  עקיבא נוביק, "ידיעות אחרונות", סמ"ר משה נפתלי נקבר: "תמיד תהיה אחי הגדול", באתר ynet, 19 באוגוסט 2011
↑  יואב זיתון, מגן בגבול סוריה: פרס הרמטכ"ל לגדס"ר גולני, באתר ynet, 30 בדצמבר 2012
↑  סא"ל עודד הרשקוביץ, לילה עם דובדבן בכפר, באתר צה"ל (דרך ארכיון האינטרנט), 27 ביוני 2014
↑  יוחאי עופר, מפקד דובדבן: "רואים פחדנות גדולה בחמאס", באתר nrg‏, 27 ביולי 2014
↑  מתוך כתב צל״ש הרמטכ״ל
↑  מפקד חדש לחטמ"ר הדרומית באוגדת עזה, באתר ערוץ 7, 18 באוגוסט 2016
↑  גל פרל פינקל, ‏החטיבה בת 3, אבל עדיין בהקמה, באתר דבר העובדים בארץ ישראל, 3 באוגוסט 2018
↑   אל"ם מני ליברטי נכנס לתפקידו כמפקד עוצבת ״עוז״ (חטיבת הקומנדו), באתר צה"ל, 22 באוגוסט 2021
↑   רשימת המפקדים החדשים בצה"ל, באתר צה"ל, 25 בינואר 2022
↑   תת-אלוף קובי הלר נכנס לתפקיד מפקד עוצבת המפץ, באתר צה"ל, 13 בספטמבר 2021
↑   רשימת המפקדים החדשים בצה"ל, באתר צה"ל, 17 ביולי 2023
↑   מערכת את"צ, רשימת המפקדים החדשים בצה"ל, באתר צה"ל, 22 בנובמבר 2024
רמדאן

| --- | --- |

ארוחת אפטאר במסגד באיסטנבול
 סוג:  חג דתי ותרבותי
 סיבה:  התגלות פסוקי הקוראן לנביא מוחמד
 סמלים:  סהר, מינרטים
 חוגגים:  מוסלמים
 חגיגות:  מצוות הצום (אחד מחמשת עמודי האסלאם), אפטאר, מנורות וקישוטים צבעוניים
 מתקשר עם:  עיד אל-פיטר, לילת אל-קדר
 מועד
 תאריך התחלה:  מולד הירח של חודש רמדאן (החודש התשיעי בשנה המוסלמית)
 תאריך סיום:  מולד הירח של חודש שוואל (החודש העשירי), אז מתחיל עיד אל-פיטר
ערך זה עוסק בהחודש התשיעי בשנה המוסלמית שבו חלה חובה לצום במשך היום. אם התכוונתם למשמעות אחרת, ראו .
רמדאן (בערבית: رَمَضَان, תעתיק מדעי: רַמַצַׄאן) הוא החודש התשיעי בשנה המוסלמית. חודש זה קדוש למוסלמים. חלים בו איסורים שונים, המתקיימים בכל יום של החודש מעלות השחר עד השקיעה, והשמירה עליהם היא אחד מחמשת עמודי האסלאם. במהלך היום אסור לאכול, לשתות, לעשן או לקיים יחסי מין. בניגוד לימים, לילות הרמדאן נושאים אופי חגיגי ושמח, דמוי פסטיבל. נהוג לקיים בלילות סעודות חגיגיות בחיק המשפחה, במיוחד סעודת האפטאר השוברת את הצום.
החודש נמשך 29 או 30 ימים (בכפוף למועד ראיית מולד הלבנה בסיום החודש). לקראת סוף החודש חל לילת אל-קדר, שבו, על פי המסורת המוסלמית, ניתנה הגרסה הראשונה של הקוראן למוחמד. בסוף החודש חל עיד אל-פיטר, מועד מוסלמי המתקיים בשלושת הימים הראשונים של חודש שוואל. בגלל הדמיון בין הלוח העברי ללוח המוסלמי, תחילתו וסופו של חודש הרמדאן מקבילים כמעט במדויק לאחד החודשים העבריים.
הרמדאן נחשב לזמן של קדושה, אחווה ושמחה בתרבות המוסלמית. בישראל נוהגים מוסלמים רבים לפקוד את מסגד אל-אקצא במהלך חודש הרמדאן. בעידן המודרני החודש מתאפיין בין היתר גם בריבוי צרכנות ותכני בידור.
הברכות המקובלות בחודש זה הן "רמדאן כרים" (رمضان كريم שפירושו "רמדאן נכבד/מבורך") או "רמדאן מובארכ" (رمضان مبارك שפירושו "רמדאן מבורך"), ו"כל עאם ואנתום בח'יר" (كل عام وانتم بخير שפירושו "כל שנה ואתם בטוב").
מקור הרמדאן

מקור השם "רמדאן" בשורש הערבי "ר.מ.צ'." (ر.م.ض.), הקרוב למילה העברית "רמץ" – "חום לוהט". נראה שחודש זה חל בשיא הקיץ בתקופה שקדמה לאסלאם, שבה היו מעברים את השנה.
מקור הרמדאן > בקוראן

המצווה לצום ברמדאן מופיעה בקוראן בסורת אל-בקרה.
על פי הקוראן, בחודש זה החלו פסוקי הקודש של הקוראן לרדת אל מוחמד. על פי החדית' (המסורת המוסלמית), לקראת סוף חודש רמדאן התגלה המלאך ג'בריל (גבריאל) למוחמד בפעם הראשונה, והוריד אליו את הפסוקים בקוראן המכונים היום סורת אל-עלק. התגלות זו מצוינת באחד מהלילות האחרונים של החודש. לילה זה מכונה לילת אל-קדר (בעברית: ליל הגורל), והוא מצוין באחד מהימים האי-זוגיים מה-21 בחודש עד סופו (על-פי המסורת המקומית הרוב פסקו שמדובר בליל ה-27). על לילת אל-קדר נאמר שהוא "טוב יותר מאלף חודשים" (סורה 97, פסוק 3).
אורי רובין, בתרגומו העברי לקוראן, מפרש את המשפט "אשר הורד בו הקוראן" ברוח המסורת שעל פיה בחודש זה החל תהליך התגלות הקוראן לנביא מוחמד, פרק אחר פרק, במשך כ-20 שנה. הביטוי "הישועה", אפשר שהוא שם נרדף לקוראן עצמו. על פי רובין, מועד הצום, רק לאחר ראיית הירח, נרמז במשפט "על כל הרואה את מולד הירח של חודש זה".
סיום חודש רמדאן חל בזמן מולד הלבנה של תחילת החודש הבא, ואז חל חג ששמו "עיד אל-פיטר" ("חג הפסקת הצום"), אשר נחגג במשך שלושה ימים. במהלך החג נוהגים המוסלמים לערוך ארוחות חגיגיות, ללבוש בגדים חגיגיים ולבקר קרובי משפחה.
מקור הרמדאן > במחקר

לטענת חוקרים מסוימים, קביעת צום רמדאן כמצווה המחייבת כל מוסלמי קשורה לסכסוך בין מוחמד לשבטים היהודיים באזורו, שהוביל לכך שרמדאן החליף את צום העשוראא שהונהג תחילה כצום חובה בלעדי (בהשראת צום יום הכיפורים), והפך לצום רשות לאחר מכן.
על פי כמה חוקרים, קביעת צום רמדאן הושפעה מצום 40 הימים שקודם הפסחא שנהג בנצרות המזרחית, ומהשפעת מוטיבים יהודיים כמו מתן לוחות הברית השניים ביום הכיפורים (מקבילה לירידת הקוראן במהלך החודש), עשרת ימי תשובה מקבילים לעשרת הימים האחרונים של רמדאן וללילת אל-קדר.
מצוות הרמדאן

עיקרי הדינים של צום רמדאן מפורטים בקוראן עצמו, בסורת אל-בקרה. המצוות העיקריות במהלך רמדאן הן:
איסור אכילה ושתייה
איסור קיום יחסי מין
איסור עישון
כמו כן, לא נערכות חתונות במהלך החודש.
איסורים אלו תקפים בכל אחד מימות החודש מעלות השחר (זמן תפילת פג'ר) ועד שקיעת החמה (זמן תפילת מע'רב).
בצום רמדאן חייב כל מוסלמי בוגר (בן 11–13), גברים ונשים כאחד. פטורים מהצום חולים, נוסעים, קשישים, נשים הרות ונשים בזמן הווסת, אלה חייבים להשלים את ימי הצום שהחסירו במועד מאוחר יותר, או לתרום לצדקה במקרה שאינם יכולים לצום כלל. עם זאת, הקושי בצום במהלך תקופה ארוכה לצד נטיות חילוניות מביא לכך שכיום לא כל המוסלמים אכן צמים, בייחוד בתקופות בהן חל החודש בקיץ, שבו הימים ארוכים וחמים.
מצוות הרמדאן > הצום בחקיקה מדינית ודתית

בחלק ממדינות ערב נהוגים חוקים האוסרים על אכילה או שתייה בפומבי בחודש רמדאן, ואף מטילים עונשי מאסר, קנסות ואף מלקות על העוברים עליהם. בחלק מהמדינות בהן אין חוק מפורש בנושא, נעשה שימוש בצווים מיוחדים או בחוקים אחרים (כמו 'שמירת הסדר הציבורי') לאכיפת צום רמדאן. לעומת זאת, לאורך ההיסטוריה הוצא צום הרמדאן אל מחוץ לחוק במספר מדינות, כפי שקרה בברית המועצות ובאלבניה בימי המשטר הקומוניסטי. כמו כן, מאז 2012 ישנם דיווחים כי הממשלה בסין העממית אסרה על בכירים, תלמידים ומורים במחוז שינג'יאנג האויגורי לצום בחודש הרמדאן.
בתקופות מלחמה הוצא היתר לחיילים לאכול ולשתות כרגיל, לדוגמה במהלך מלחמת העולם הראשונה ובמהלך מלחמת יום הכיפורים. הצום יוצר בעייתיות בקרב ספורטאים מוסלמים המשתתפים באירועי ספורט בין-לאומיים, כמו המשחקים האולימפיים וגביע העולם בכדורגל. עם זאת, יש ספורטאים מוסלמים שאינם צמים ברמדאן בשל אורח חיים חילוני, אמונות אישיות או מתן היתרים הלכתיים.